pimeja mun, anu kon mun anu sewi pimeja (ona li sewi tan ma) li ni: ijo pimeja suli. mun mute li lon. ijo li jo ala e mun e ma la, ona li pimeja mun. ijo lili li lon pimeja mun. ona li jo e ko lili li kon lili. taso, nasin ijo nanpa wan lon pimeja mun li kon wawa. jan sona li sona e ni: ijo ante suli li lon pimeja suli. ona li " ijo pimeja nasa ". taso, jan li sona lili pi ijo ni. pimeja mun li lete mute mute. lete ni li mute suli seli Keliwin 2.7 li mute suli seli Kesiju −270.45 li mute suli seli Pakena −454.81. sona mun la, jan li alasa sona pi pimeja mun.
jan mute li pilin ante tawa toki ni: pimeja mun li open lon seme? linja pi jan Kaman la, pimeja mun li open lon sewi pi nanpa 100 km lon kon ma tawa telo suli. kulupu suli pi tenpo sike nanpa 20 la, jan li open e pana pi ijo tawa lon pimeja mun. ni li tawa kama sona pi pimeja mun. jan mute li kepeken e kon ni. tenpo sike nanpa 1961 la, jan Juli Kakalin li kama jan tawa nanpa wan lon pimeja mun.